钦定古今图书集成/明伦汇编/氏族典/第491卷 > 《凌迪知万姓统谱》 > 畅师文
## 钦定古今图书集成/明伦汇编/氏族典/第491卷 > 《凌迪知万姓统谱》 > 畅师文

按《元史畅师文传》：“师文字纯甫，南阳人。祖渊，赠中顺
大夫。父讷，仕为汴幕官。师文幼警悟，家贫无书，手录
口诵，过目辄不忘。至元五年，陈时政十六策，丞相安
童奇其才，辟为右三部令史。十二年，丞相伯颜攻宋，
选为掾属，从定江南。二十三年，拜监察御史，纠劾不
避权贵。二十四年，迁陕西汉中道巡行劝农副使。置
‘义仓教民种艺法’。”大德二年，入为国子司业。七年，出
为陜西行中书省理问官。至大三年，除太平路总管。
延祐元年，征拜翰林学士、资德大夫。行至河南，复以
病归襄阳。四年，考河南乡试归，次襄县，卒。谥文肃。